cyanic-selkie/wikianc huggingface dataset:
சிரியாவின் வரலாறு
வரலாற்றுக்கு முந்திய காலம்
சிரியாவில் கண்டுபிடிக்கப்பட்ட, மனிதர் வாழ்ந்ததற்கான மிகப் பழைய சான்றுகள் பழைய கற்காலத்துக்கு உரியவை (பொகாமு 800,000). 1993 ஆகத்து 23 இல் ஒரு சப்பான் - சிரிய அகழ்வாய்வுக் குழு, பழைய கற்கால மனிதனின் புதைபடிவ எச்சங்களை, டமாசுக்கசுவில் இருந்து 400 கிலோமீட்டர் வடக்கில் உள்ள டெடெரியாக் குகையில் கண்டுபிடித்தது. இப்பெரும் குகையில் கண்டுபிடிக்கப்பட்ட எலும்புகள் ஒரு நியன்டர்தால் குழந்தையுடையது. இக்குழந்தைக்கு இரண்டு வயது இருக்கலாம் என மதிப்பிடப்பட்டுள்ளது. இக்குழந்தை நடுப் பழைய கற்காலத்தைச் (200,000 தொடக்கம் 40,000 ஆண்டுகள் வரையான காலம்) சேர்ந்தது. பல நியன்டர்தால் எலும்புகள் ஏற்கெனவே கண்டுபிடிக்கப்பட்டிருப்பினும், அது முன்னர் புதைக்கப்பட்ட நிலையில் கிட்டத்தட்ட முழுமையாகக் கிடைத்த குழந்தை ஒன்றின் எலும்புக்கூடு இதுவே.
உலகின் மிகப் பழைய நாகரிகங்களுள் சிரிய நாகரிகமும் ஒன்று எனத் தொல்லியலாளர்கள் எடுத்துக்காட்டி உள்ளனர். ஏறத்தாழ பொகாமு 10,000 இலிருந்தே இது புதியகற்காலப் பண்பாட்டின் மையமாக இருந்துள்ளது. வேளாண்மையும், விலங்கு வளர்ப்பும் உலகில் முதன் முதலாக இப்பகுதியிலேயே தொடங்கினன. செவ்வக வடிவான வீடுகள் முரேபெட் நாகரிகத்தில் இருந்துள்ளன. தொடக்கப் புதியகற்காலத்தில் மக்கள், கல், சிப்சம், சுட்ட சுண்ணாம்பு போன்றவற்றாலான பாத்திரங்களைப் பயன்படுத்தியுள்ளனர். அனத்தோலியாவில் இருந்து வந்த எரிமலைக் கண்ணாடிக் கருவிகள் முற்காலத்தில் இருந்த வணிகத் தொடர்புகளுக்குச் சான்றாக உள்ளன. அமூக்கர், இமார் ஆகிய நகரங்கள் புதியகற்காலத்திலும், வெங்கலக் காலத்திலும் செழித்திருந்தன.
பண்டைய அண்மைக் கிழக்கு
வடக்கு சிரியாவில் இட்லிப்புக்கு அண்மையில் உள்ள எப்லாவின் அழிபாடுகள் 1975 இல் கண்டுபிடிக்கப்பட்டு அகழப்பட்டது. எப்லா, பொகாமு கிமு 3000 அளவில் நிறுவப்பட்ட கிழக்கு செமிட்டிக் பேசும் ஒரு நகர நாடு எனத் தெரிகிறது. இதன் உச்சத்தில், ஏறத்தாழ பொகாமு 2500 இலிருந்து 2000 வரை, இது வடக்கில் அனதோலியா, கிழக்கில் மெசொப்பொத்தேமியா, தெற்கில் டமாஸ்கஸ் ஆகியவற்றைக் கொண்ட ஒரு பகுதி இதன் கட்டுப்பாட்டுக்குள் இருந்திருக்கக்கூடும்.
மேற்கோள்கள்
பகுப்பு:சிரியா பகுப்பு:உலக நாடுகளின் வரலாறு
ஜான்ஸ்டன் (மிடில்செக்ஸ் துடுப்பாட்டக்காரர்)
ஜான்ஸ்டன் (Johnston, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1798-1800 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான்ஸ்டன் (மிடில்செக்ஸ் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 9, 2012.
சத்விந்தர் கௌர் தலிவால்
சத்விந்தர் கௌர் தலிவால்(satwinder kaur dhaliwal) (பிறப்பு 17 ஜூன், 1953) ஓர் அரசியல்வாதியும், சமூக சேவகரும், பஞ்சாபிலுள்ள உள்ள ரூப்நகர் தொகுதியில் இருந்து சிரோமணி அகாலி தளம் கட்சியின் சார்பில் தேர்ந்தெடுக்கப்பட்ட நாடாளுமன்ற உறுப்பினராவார்.
ஆரம்ப கால வாழ்க்கை
சத்விந்தர் 17 ஜூன், 1953 அன்று இந்திய மாநிலமான அரியானாவிலுள்ள அம்பலாவிலுள்ள பாபியால் என்ற கிராமத்தில் பிறந்தார். இவர், ஜூலை 13, 1975இல் சர்தார் இராஜேந்தர் சிங் தலிவால் என்பவரை மணந்தார். இவர்களுக்கு இரண்டு மகன்களும் ஒரு மகளும் உள்ளனர்.
கல்வி
சத்விந்தர், வரலாறு மற்றும் அரசியல் அறிவியலில் முதுகலை பட்டத்தையும், சண்டிகரின் பஞ்சாப் பல்கலைக்கழகத்தில் கல்வியியலையும் முடித்தார்.
தொழில்
இவர் 1996 முதல் சிரோமணி அகாலி தளம் கட்சியின் உறுப்பினராக உள்ளார். 1997ஆம் ஆண்டில் இவர் பதினோராவது மக்களவைக்கு முதன்முதலில் தேர்ந்தெடுக்கப்பட்டார். அப்போது இவர் நாடாளுமன்ற விவசாயக் குழுவில் உறுப்பினராக பணியாற்றினார். 1998 ஆம் ஆண்டில், இவர் பனிரெண்டாவது மக்களவைக்குத் தேர்ந்தெடுக்கப்பட்டார். மேலும் இவர்,
போன்றவற்றிலும் பணியாற்றினார்.
மேற்கோள்கள்
பகுப்பு:12வது மக்களவை உறுப்பினர்கள் பகுப்பு:1953 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:11வது மக்களவை உறுப்பினர்கள்
காவற்பெண்டு
காவற்பெண்டு சங்ககாலப் பெண்பாற் புலவர்களில் ஒருவர். இவரது ஒரே ஒரு பாடல் புறநானூறு 86 எண் கொண்ட பாடலாக அமைந்துள்ளது. ஆண்சிங்கம் போலப் போராடும் ஆண்மகனின் சிறப்பினைக் கூறுவது ஏறாண்முல்லை.
பாடல்
'சிற்றில் நற்றூண் பற்றி நின்மகன்
யாண்டு உளனாயினும் அறியேன் ஓரும்
புலி சேர்ந்து போகிய கல் அளை போல
ஈன்ற வயிறோ இதுவே
தோன்றுவன் மாதோ போர்க்களத்தானே.
பாடல் சொல்லும் செய்தி
போருக்கு அரசன் அழைப்பு வந்துள்ளது. காவற்பெண்டு குடிசை வீட்டில் வாழ்ந்துவந்தாள். ஒருவன் அவள் வீட்டுக்கு வந்து அவளது வீட்டுத் தூணைப் பற்றி நின்றுகொண்டு உன் மகன் எங்கே என்று காவற்பெண்டைக் கேட்டான். அப்போது அவள் சொல்கிறாள்.
என் மகன் எங்கு இருக்கிறானோ எனக்குத் தெரியாது. அவனைப் பெற்ற வயிறு இதோ இங்கு இருக்கிறது. (இது மறக்குடி மகனைப் பெற்றெடுத்த வயிறு) அவன் கட்டாயம் போர்களத்துக்குத் தானே வந்து நிற்பான். (நீ செல்)
வெளி இணைப்புகள்
பகுப்பு:சங்கத் தமிழ்ப் பெண் புலவர்கள்
தொடரும் (திரைப்படம்)
தொடரும் (Thodarum) 1999 ல் வெளிவந்த தமிழ்த் திரைப்படம். ரமேஷ் கண்ணா இயக்கிய இப்படத்தில் கதாநாயகனாக அஜித் குமாரும், கதாநாயகியாக தேவயானியும் நடித்திருந்தனர். இத்திரைப்படத்திற்கு இளையராஜா இசை அமைத்திருந்தார்.
கதைச் சுருக்கம்
குடும்பத் திரைப்படம்
பாடல்கள்
இத்திரைப்படத்திற்கு இசையமைத்தவர் இசைஞானி இளையராஜா ஆவார். இத்திரைப்படத்தின் பாடல்களை பழனிபாரதி, கங்கை அமரன், காமகோடியன், மு. மேத்தா அறிவுமதி புலமைப்பித்தன் ஆகியோர் எழுதியுள்ளனர்.
வெளியிணைப்புகள்
பகுப்பு:1999 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஜித் குமார் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சௌகார் ஜானகி நடித்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:தேவயானி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
வால்மீகி நகர் சட்டமன்றத் தொகுதி
வால்மீகி நகர் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது வால்மீகி நகர் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இது மேற்கு சம்பாரண் மாவட்டத்திற்கு உட்பட்ட கீழ்க்கண்ட பகுதிகளைக் கொண்டுள்ளது.
வால்மீகி நகர், லட்சுமிபூர் ராம்பூர்வா, சந்துபூர் சோஹாரியா, சம்பாபூர் கோனவுலி, நவுரங்கியா தர்தாரி, மஹுவா கதரவா, ஹர்னதந்து, பலுவா, சத்தரவுல், தேவரியா தருவன்வா, பராச்சி, பெலஹவா மதன்பூர், பகுலி பஞ்சுக்யா, பின்வலியா போத்சேர், நயகாவ் ராம்பூர், மங்கள்பூர் அவுசனி, போராவல் நவாரல், சேம்ரா கட்குயியா, யமுனாபூர் தட்வாலிய, ஜிமாரி நவுதனவா, தோல்பஜ்வா லட்சுமிபூர் இவையனைத்தும் சித்தாவ் சமூக வளர்ச்சி மண்டலத்திற்கு உட்பட்டவை.
சான்றுகள்
பகுப்பு:பீகாரின் சட்டமன்றத் தொகுதிகள்
மொத்த உள்நாட்டு உற்பத்தியின் அடிப்படையில் ஆசிய நாடுகளின் பட்டியல்
மொத்த உள்நாட்டு உற்பத்தியின் அடிப்படையில் ஆசிய நாடுகளின் பட்டியல் (List of Asian countries by GDP) என்ற இப்பட்டியலில் சர்வதேச நாணய நிதியம் 2015 இல் அகரவரிசைப்படி வரிசைப்படுத்திய ஆசியநாடுகளின் பட்டியல் அவற்றின் உண்மையாக மதிப்பிடப்பட்ட மொத்த உள்நாட்டு உற்பத்தி தரவுகளுடன் தரப்பட்டுள்ளது.
மேற்கோள்கள்
பகுப்பு:நாடுகள் தொடர்பான பட்டியல்கள் பகுப்பு:ஆசிய நாடுகள்
ஆலய தீபம்
ஆலய தீபம் (Alaya Deepam) 1984 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ராஜேஷ், சுஜாதா மற்றும் பலர் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
டைகுரோகுளோசிடே
டைகுரோகுளோசிடே (Dicroglossidae) எனும் தவளை குடும்பம்  ஆசியா மற்றும் ஆப்பிரிக்காவின் வெப்பமண்டல மற்றும் மிதவெப்ப மண்டல பகுதிகளில் காணப்படுகிறது. பெரும்பாலான பேரினங்களும் சிற்றினங்களும் ஆசியாவில் காணப்படுகின்றன. இக்குடும்பத்தின் தவளைகள் முட்கரண்டி-நாக்கு தவளைகள் என அறியப்படுகின்றன.
துணை குடும்பங்கள் மற்றும் பேரினங்கள்
இரண்டு துணைக் குடும்பங்கள், மூலத்தைப் பொறுத்து 13-15 பேரினங்களுடன் 213 சிற்றினங்களைக் கொண்டு வகைப்படுத்தப்பட்டுள்ளன.
டைக்ரோக்ளோசினே ஆண்டர்சன், 1871 — 12 பேரினங்கள் 197 சிற்றினங்களுடன் • அலோபா ஒக்லர் மற்றும் துபோயிசு, 2006 (இரண்டு சிற்றினங்கள்)
• கிரிசோபா ஓக்லர் மற்றும் டுபோயிசு, 2006 (ஒரு சிற்றினம்)
• யூப்லிக்டிசு பிட்சிங்கர், 1843 (எட்டு சிற்றினங்கள்)
• பெஜெர்வர்யா போல்கே, 1915 (13 சிற்றினங்கள்)
• ஹோப்லோபாட்ராசசு பீட்டர்சு, 1863 (ஐந்து சிற்றினங்கள்)
• லிம்னோனெக்டெசு பிட்சிங்கர், 1843 (74 சிற்றினங்கள்)
• நானோப்ரைச்ய் குந்தர், 1869 (நான்கு சிற்றினங்கள்)
• நானோரானா குந்தர், 1896 (30 சிற்றினங்கள்)
• ஓம்ப்ரானா துபோயிசு, 1992 (ஒரு சிற்றினம்)
• குவாசிபா துபோயிசு, 1992 (11 சிற்றினங்கள்)
• இசுபாரோதீகா குந்தர், 1859 (பத்து சிற்றினங்கள்)
ஊசிடோசைஜினே பே யி மற்றும் ஹூவாங், 1990- இரண்டு பேரினங்களில் 16 சிற்றினங்கள்:
மேற்கோள்கள்
பகுப்பு:தவளைகள் பகுப்பு:முதுகுநாணிகள்
பூஉண்ணி
விலங்கியலில், பூஉண்ணி என்பது முதன்மையாகப் பூக்கள் சார்ந்த பொருட்களை உண்ணும் விலங்குகளை குறிப்பதாகும். இவை ஒரு வகையான தாவரவுண்ணிகளாகும். இவை ஒரு குறிப்பிட்ட பூ உணவு உண்ணும் பழக்கத்திற்கு உட்பட்டவையாகத் தாவர உணவு உண்ணும் வரம்பில் உள்ளன (பெரும்பாலும் இவை மலர் தாவரவுண்ணி எனக் குறிப்பிடப்படுகிறது).
எடுத்துக்காட்டுகள்
சிட்டாசின் குடும்பத்தில் உள்ள பெரும்பாலான பறவைகள் பூஉண்ணிகள் வகையின. இதில் பெரும்பாலான கிளிகள், பராகீட், பஞ்ச வண்ணக் கிளி மற்றும் கொண்டை கிளிகள் ஆகும். ஓசனிச்சிட்டு, தொல்லுலகச் சிட்டுகள், தூக்கான் இதர பூசார்ந்தவைகளை உண்ணுபவை. நண்டு உண்ணும் குரங்கு மொரிசியசில் ஆக்கிரமிப்பு பூ உண்ணும் உயிரியாகக் கருதப்படுகிறது. இது ஆபத்தான, உள்ளூர் ரூசியா சிம்ப்ளக்ஸ் உள்ளிட்ட பூர்வீக தாவரங்களின் பூக்களை அதிக அளவில் உண்ணுகிறது. மையம்|thumb| [[கிளி : பூஉண்ணி, அனைத்துண்ணி.]]
நூலியல்
பகுப்பு:உணவு முறைகள் பகுப்பு:விலங்குகள்
கன்னிராஜாபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இசை அமுது
இசை அமுது, பாவேந்தர் பாரதிதாசனால் எழுதப்பட்ட நூலாகும். இந்நூல் காதல் பகுதி, தமிழ் பகுதி, பெண்கள் பகுதி என்று மூன்று பகுதிகளை உடையது.
குறிப்புகள்
பகுப்பு:நூல்கள் பற்றிய குறுங்கட்டுரைகள் பகுப்பு:தமிழ் இலக்கியம் பகுப்பு:தமிழ் கவிதை நூல்கள் பகுப்பு:இந்தியத் தமிழ் நூல்கள் பகுப்பு:திராவிட இயக்க இலக்கியம் பகுப்பு:பாரதிதாசன் நூல்கள் பகுப்பு:பாரதிதாசன் கவிதைகள்
கொங்கவேம்பு ஊராட்சி
கொங்கவேம்பு ஊராட்சி (Kongavembu Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4502 ஆகும். இவர்களில் பெண்கள் 2199 பேரும் ஆண்கள் 2303 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போலாரைட்டு
போலாரைட்டு (Polarite) என்பது (Pd,(Bi,Pb)) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மஞ்சள் கலந்த வெண்மை நிறத்தில் தோற்றமளிக்கும் இக்கனிமம் ஒளிபுகாத் தன்மை கொண்டதாக உள்ளது. இதன் படிகங்கள் செஞ்சாய்சதுர வடிவத்தில் ஆக்கப்பட்டுள்ளன என்பதை நுண்ணோக்கியினால் மட்டுமே காணமுடியும். உலோகம் சார்ந்த ஒளிர்வும் வெண் கீற்றுகளும் இக்கனிமத்தின் இயற்பியல் பண்புகளாகும். மோவின் அளவுகோலில் போலாரைட்டின் கடினத்தன்மை மதிப்பு 3.5 முதல் 4 என கணக்கிடப்பட்டுள்ளது. உருசியாவின் யூரல் மலைப்பகுதியிலுள்ள நாரில்சுக் என்ற நகரத்தில் 1969 ஆம் ஆண்டில் முதன்முதலாக போலாரைட்டு கண்டறியப்பட்டது. பின்னர் தென் ஆப்பிரிக்காவின் புசுவெல்ட்டு தீப்பாறை படிவுகளிலும் அலாசுக்காவின் குட்நியூசு பே நகரிலும் கண்டறியப்பட்டது.
மேற்கோள்கள்
பகுப்பு:பலேடியம் கனிமங்கள் பகுப்பு:பிசுமத் கனிமங்கள் பகுப்பு:ஈயக் கனிமங்கள் பகுப்பு:நேர்ச்சாய்சதுரக் கனிமங்கள்
எஸ். வி. ரங்கராவ்
thumb|எஸ். வி. ரங்கராவ் எஸ்.வி.ரங்கராவ்(சாமர்லா வெங்கட ரங்கா ராவ், ఎస్.వి. రంగారావు, 3 சூலை 1918 – 18 சூலை 1974) ஆந்திர மாநிலத்தில் பிறந்த தென்னிந்தியத் திரைப்பட குணச்சித்திர நடிகராவார். நடிகராக மட்டுமல்லாது திரைப்படவுலகில் இயக்குனராகவும், தயாரிப்பாளராகவும் பங்காற்றியவர்.
வாழ்க்கை
இவர் தற்போதைய ஆந்திரப்பிரதேசத்தின் கிருஷ்ணா மாவட்டத்தில் உள்ள, நுஸ்வித் நகரில் 1918 சூலை 3ஆம் நாள் பிறந்தார். சென்னை இந்துக் கல்லூரியில் இளங்கலை அறிவியல் பட்டம் பெற்றார். இவர் 1949 ஆம் ஆண்டு மன தேசம் என்ற தெலுங்கு படத்தில் சிறுவேடத்தில் அறிமுகமானார். 1951 இல் இவர் மந்திரவாதியாக பாதாள பைரவி படத்தில் நடித்தபிறகு புகழ்பெற்ற நடிகராக ஆனார். தன் 25 ஆண்டு திரை வாழ்க்கையில் 53 தமிழ்ப் படங்கள், 109 தெலுங்குப் படங்கள் என அவர் 163 படங்களில் நடித்துள்ளார். இந்திய அரசு எஸ். வி. ரங்காராவை கௌரவப்படுத்தும் விதத்தில் அவரது அஞ்சல் தலையை 2013இல் வெளியிட்டது.
மேற்கோள்கள்
பகுப்பு:1918 பிறப்புகள் பகுப்பு:1974 இறப்புகள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:கிருஷ்ணா மாவட்ட நபர்கள்
கொங்கரைமாம்பட்டு ஊராட்சி
கொங்கரைமாம்பட்டு ஊராட்சி (Kongaraimampattu Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1525 ஆகும். இவர்களில் பெண்கள் 746 பேரும் ஆண்கள் 779 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அப்துல் பத்தா அல்-சிசி
வெளி இணைப்புகள்
பகுப்பு:1954 பிறப்புகள் பகுப்பு:வாழும் நபர்கள் பகுப்பு:எகிப்திய அரசியல்வாதிகள் பகுப்பு:எகிப்திய அரசுத்தலைவர்கள்
மைத்ரேயி
மைத்ரேயி (Maitreyi) ஒரு இந்து தத்துவவாதி இந்திய வரலாற்றின்படி வேதகாலத்தில் வாழ்ந்தவர் ஆவார். பிரகதாரண்யக உபநிடதத்தில் 8 ஆம் நூற்றாண்டில் வாழ்ந்தார் என மதிப்பிடப்பட்டுள்ள வேதகால முனிவரான யாக்யவல்க்கியர் என்பவரின் இரு மனைவியரில் ஒருவராக இவரைப் பற்றிய குறிப்புகள் காணப்படுகின்றன. இந்து மதக் காவியங்களான மகாபாரதம் மற்றும் கல்பம் என்பதிலும் காணப்படுகின்றன, இருப்பினும், மைத்ரேயியை ஒருபோதும் திருமணம் செய்யாத அத்வைத தத்துவஞானி என்று விவரிக்கப்படுகிறது. பண்டைய சமசுகிருத இலக்கியத்தில், அவர் "பிரம்மவதினி" (வேதத்தை விவரிப்பவர்) என்று அழைக்கப்படுகிறார்.
பண்டைய இந்திய நூல்களில் மைத்ரேயி தோன்றுகிறார், இந்து மதக் கருத்தின்படி ஆத்மன் (சுய ஆன்மா) பற்றி யாக்யவல்க்கியர் என்ற முனிவருடன் உரையாடுவதாக பிரகதாரண்யக உபநிடதத்தில் சொல்லப்பட்டுள்ளது. இந்த உரையாடலின் படி, அன்பு என்பது ஒரு நபரின் ஆத்மாவால் இயக்கப்படுகிறது, மற்றும் மைத்ரேயி ஆத்மன் மற்றும் பிரம்மனின் தன்மை மற்றும் அவற்றின் ஒற்றுமை பற்றியும் அத்வைத தத்துவத்தின் முக்கியத்துவத்தைப் பற்றியும் உரையாடுகிறார்.
வேத இந்தியாவில் பெண்களுக்கு கிடைக்கும் கல்வி வாய்ப்புகளின் ஒரு எடுத்துக்காட்டு மற்றும் அவர்களின் தத்துவ சாதனைகள் என மைத்ரேயியை மேற்கோள் காட்டியது, அவர் இந்திய அறிவார்ந்த பெண்களின் சின்னமாகக் கருதப்படுகிறார், மேலும் புது தில்லியில் அவரை கௌரவிக்கும் வகையில் ஒரு நிறுவனம் நிறுவப்பட்டுள்ளது.
இளமை வாழ்க்கை
இதற்கிடையில் கல்ப காலத்தில் (வேதாங்கம்) ஆஸ்வலாயன சூத்ரத்தில் முனிவரின் மகள் சுலாபா மைத்ரேயியாக குறிப்பிடப்படுகிறார். வேதகால சகாப்தத்தில் பல பெண்கள் அறிஞர்களாக இருந்ததை இதில் குறிப்பிடப்பட்டுள்ளது. விதேக ராஜ்ஜியத்தின் மிதிலை நகரில் இவரது தந்தை வாழ்ந்து வந்ததாக கூறப்பட்டுள்ளது, இவர் சனகனின் அமைச்சரவையில் ஒரு அமைச்சராக இருந்தார்.
மரபுரிமை
பல புராணங்களில் மத்ரேயியை பற்றி சொல்லப்பட்டுள்ளது., பண்டைய இந்தியாவின் மிகவும் கற்றறிந்த மற்றும் நல்லொழுக்கமுள்ள பெண்களில் ஒன்றாக கருதப்படுகிறார் இந்தியாவில் அறிவார்ந்த பெண்களை அடையாளப்படுத்துகிறார். தமிழ்நாட்டில் பின்னடைந்த ஒரு இடத்திலும் மற்றும் புது தில்லி அருகில் மைத்ரேயி வேத கிராமத்திலும் கல்லூரி ஒன்று ஏற்படுத்தப்பட்டுள்ளது,.
நூற்பட்டியல்
பகுப்பு:இந்து மெய்யியலாளர்கள்
ஐ. எஸ். இராமச்சந்திரன்
'''ஐ. எஸ். ஆர் (ISR) என்று தமிழ்த் திரைப்பட உலகில் அறியப்பட்ட ஐ. எஸ். இராமச்சந்திரன் (நவம்பர் 7, 1936)''', ஒரு தமிழ்த் திரைப்பட மற்றும் நாடக நடிகர். கிட்டத்தட்ட 500 திரைப்படங்களுக்கு மேல் நடித்திருக்கிறார். ஐ.எஸ்.ஆர். தியேட்டர்ஸ் (ISR Theaters) என்ற நாடக நிறுவனத்தை நிறுவி, சொந்தமாக பல நாடகங்களை அரங்கேற்றியுள்ளார். சென்னை தொலைக்காட்சி நாடகங்கள் மற்றும் சில தொலைக்காட்சித் தொடர்களிலும் நடித்துள்ளார். கர்நாடக இசை ஞானமுள்ள ஐ.எஸ்.ஆர், ஓரிரு திரைப்படங்களில் பாடியுமிருக்கிறார்; ஆடியோ ஆல்பம் வெளியிட்டுள்ளார். அரசியல் மற்றும் சமூகத்தை நையாண்டி செய்து அவரே எழுதி, அவரே பாடிய எல்.பி இசைத் தட்டு ஒன்றை எச்.எம்.வி நிறுவனம் வெளியிட்டுள்ளது.
வாழ்க்கைச் சுருக்கம்
பூர்வீகம்
இராஜபாளையத்தை அடுத்து உள்ள சொக்கநாதன் புத்தூர் என்ற குக்கிராமத்தில் பிறந்தவர். அவருடைய தந்தையின் பெயர் சர்க்கரை நாடார். அவருடைய இளைய சகோதரரின் பெயர் சோலை என்று அழைக்கப்பட்ட சோலையப்பன். அவரும் நாடகம் மற்றும் திரைப்படங்களில் நடித்துள்ளார்.
குடும்பம்
மனைவியின் பெயர் பொன்னுத்தாய். அவருக்கு இரண்டு மகன்கள், இரண்டு மகள்கள். மூத்த மகன் செல்வகுமார், புதிய தலைமுறை தொலைக்காட்சியில் பணிபுரிகின்றார். ஐ.எஸ்.ஆர் வென்சர்ஸ் (ISR Ventures) என்கிற திரைபடம் தயாரிப்பு நிறுவனத்தையும் நடத்தி வருகிறார்.
ஐ.எஸ்.ஆர் மேல்படிப்புக்காக சென்னை வந்து பாலிடெக்னிக் படித்துவிட்டு, தென்னக இரயில்வேயில் பணியில் அமர்ந்தார். பணியில் இருந்து கொண்டே, ஓய்வு நேரங்களில் நாடகம், திரைப்படங்களில் நடித்து வந்தார். கும்பகோணத்தில் ஒரு திரைப்படத்தில் நடித்துக் கொண்டிருந்த போதே, நெஞ்சு வலி தாக்கி ஒரு தனியார் மருத்துவமனையில் மரணமடைந்தார். அவர் நடித்த அந்த கடைசித் திரைப்படம் - மோகமுள்.
நடித்த திரைப்படங்கள்
ஜங்காலபள்ளி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வர்ஜீனியா
வர்ஜீனியா (வர்சீனியா) (Virginia, வர்ஜீனியா காமன்வெல்த் அல்லது பொதுநலவாய வர்ஜீனியா) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் கிழக்கு கடற்கரைப் பகுதியில் அமைந்துள்ளது. இதற்கு 'ஓல்டு டொமினியன்' என்ற பட்டப்பெயரும் உண்டு. எட்டு அமெரிக்க அதிபர்கள் இம்மாநிலத்தில் பிறந்தவர்களாதலால், இது அமெரிக்க அதிபர்களின் தாய் எனவும் அழைக்கப்படுகிறது. இதன் புவியியலும் காலநிலையும் புளு ரிட்ஜ் மலை மற்றும் செசுபிக் விரிகுடாவால் நிர்ணயிக்கப்படுகின்றன. இதன் தலைநகரம் ரிச்மன்ட்; அதிக மக்கள் தொகை உடைய நகரான வர்ஜீனியா கடற்கரையும் அதிக மக்கள் தொகை உடைய கவுண்டியான பேர்வேக்சு கவுண்டியும்  முக்கிய அரசியல் பிரிவாகும். வர்ஜீனியாவின் மக்கள் தொகை எண்பது லட்சத்துக்கும் அதிகமாகும். ஐக்கிய அமெரிக்காவில் 10 ஆவது மாநிலமாக 1788 இல் இணைந்தது,
அமெரிக்க உள்நாட்டுப்போரில் இம்மாநிலம் அமெரிக்க மாநிலங்களின் கூட்டமைப்பின் (தெற்கு மாநிலங்கள்) ஒன்றாக இருந்தது; ரிச்மன்ட் அமெரிக்க மாநிலங்களின் கூட்டமைப்பு அணியின் தலைநகராக விளங்கியது.
குளோரைடு
மின்னணு பண்புகள்
ஒரு குளோரைடு அயனியானது குளோரின் அணுவைக்காட்டிலும் பெரியது ஆகும். இவற்றின் அளவுகள் முறையே 167 மற்றும் 99 பைக்கோ மீட்டர்கள் என்பதைக் கொண்டு இதை ஒப்பிட்டு அறியலாம். குளோரின் அயனி நிறமற்றதாகவும் அபரகாந்தப்பண்புடனும் காணப்படுகிறது. நீரிய கரைசலில் பெரும்பாலான குளோரைடுகள் நன்கு கரைகின்றன. இருப்பினும் வெள்ளி குளோரைடு, ஈய (II) குளோரைடு மற்றும் பாதரசம் (I) குளோரைடு போன்ற சில குளோரைடு உப்புகள் தண்ணீரில் சிறிதளவே கரையக்கூடியவையாக உள்ளன. நீரிய கரைசலில் குளோரைடு அயனி நீர் மூலக்கூறின் புரோட்டான் இருக்கும் முனையுடன் பிணைக்கப்பட்டுள்ளது.
தோற்றம்
கடல் நீரில் 1.94% குளோரைடு உள்ளது. குளோரைடுகளைக் கொண்ட சில கனிமங்களில் சோடியத்தின் குளோரைடுகள் காணப்படுகின்றன. ஆலைட்டு அல்லது சோடியம் குளோரைடு இதற்கு எடுத்துக்காட்டாகும். சில்வைட்டு அல்லது பொட்டாசியம் குளோரைடு கனிமத்தில் பொட்டாசியமும், பிசுக்கோபைட்டு, நீரேற்ற மக்னீசியம் குளோரைடில் மக்னீசியமும் காணப்படுகின்றன. இரத்தத்தில் உள்ள குளோரைடின் செறிவு சீரம் குளோரைடு என்று அழைக்கப்படுகிறது, இந்த செறிவு சிறுநீரகங்களால் கட்டுப்படுத்தப்படுகிறது. குளோரைடு அயனி என்பது சில புரோட்டீன்களின் கட்டமைப்புப் பகுதிப்பொருளாகவும் உள்ளது. எடுத்துக்காட்டாக இது அமைலேசு என்ற நொதியில் உள்ளது.
வணிக முக்கியத்துவம்
குளோர்-ஆல்கலி செயல்முறையில் சோடியம் குளோரைடு மின்னாற்பகுப்பு செய்யப்பட்டு குளோரினும் சோடியம் ஐதராக்சைடும் தயாரிக்கப்படுகின்றன. இவற்றிலிருந்து பல வேதிப்பொருட்களும் வேறு பிற பொருட்களும் தயாரிக்கப்படுகின்றன. இச்செயல்முறையில் இரண்டு இணை வினைகள் நிகழ்கின்றன.
நீரின் தரம் மற்றும் இதர செயல்முறைகள்
குளோரைடுடன் தொடர்புடைய மற்றொரு பிரதான பயன்பாடு நீரிலிருந்து உப்பை அகற்றுதலாகும். இம்முறை குளோரைடு உப்புகளின் ஆற்றல் தீவிரமாக அகற்றப்பட்டு  குடிக்கத்தக்க தண்ணீரை அளிக்கிறது. பெட்ரோலியம் தொழிற்சாலைகளிலும் சேற்றில் உள்ள  குளோரைடின் செறிவு அளவு கண்காணிக்கப்படுகிறது. உயர் அழுத்த உப்பு நீர் உருவாக்கம் தொடர்பான முன்னறிவிப்பாக குளோரைடு அதிகரிப்பு அங்கு பார்க்கப்படுகிறது. ஆற்று / நிலத்தடி நீர் மாசுபடுதலை தெரிவிக்கும் ஒரு பயனுள்ள மற்றும் நம்பகமான இரசாயன அடையாளமாக குளோரைடு திகழ்கிறது. உலகெங்கிலும் உள்ள பல நீர் ஒழுங்குபடுத்தும் நிறுவனங்கள் ஆறுகள் மற்றும் குடிக்கக்கூடிய நீர் ஆதாரங்கள் மாசடைவதை சரிபார்க்க குளோரைடைப் பயன்படுத்துகின்றன. வீடுகளில் சோடியம் குளோரைடு போன்ற உப்புகள் உணவுப்பொருள்களைப் பாதுகாக்கப் பயன்படுத்தப்படுகின்றன.
குளோரைடுகளின் வினைகள்
குளோரைடுகளை ஆக்சிசனேற்றம் செய்ய முடியும். ஆனால் ஒடுக்கமடையச் செய்ய இயலாது. குளோர் ஆல்கலி செயல் முறையில் மேற்கொள்ளப்படும் முதலாவது ஆக்சிசனேற்ற வினையில் குளோரின் உருவாக்கப்படுகிறது. இக்குளோரின் மேலும் ஆக்சிசனேற்றப்பட்டு பிற ஆக்சைடுகள் மற்றும் ஆக்சி எதிர்மின் அயனிகள் உருவாக்கப்படுகின்றன. ஐப்போகுளோரைட்டு, குளோரின் டையாக்சைடு, குளோரேட்டு, பெர்குளோரேட்டு என்பன அவற்றில் சிலவாகும். அமிலக் காரப் பண்புகளைப் பொறுத்தவரை குளோரைடு ஒரு வலிமை குறைந்த காரமாகும்.
பயன்கள்
உணவைப் பாதுகாக்க சோடியம் குளோரைடு பயன்படுகின்றது, இது சமையலில் பயன்படும் உப்புதான். கால்சியம் குளோரைடு, மக்னீசியம் குளோரைடு, பொட்டாசியம் குளோரைடு போன்றவை மருத்துவப் பயன்பாடு முதல் பைஞ்சுதை (சிமென்ட்டு) உருவாவது வரை பல பயன்பாடுகளுக்கு உதவுகின்றன.
கரிமமல்லாத பகிர்பிணைப்பு கொண்ட குளோரைடுகள் (covalently bonded chlorides) வேதிவினைப்பொருள்களாகப் பயன்படுவன:
மாவுப்பொருளை இனிப்பியங்களாக மாற்றும் அமிலேசு (amylase) என்னும் நொதியத்தின் முன்னுந்திக் கூறாக இருப்பது ஒரு குளோரைடு மின்மமூலக்க்குறே.
கால்சியம் குளோரைடு (CaCl2) என்பது அறையில் இருக்கும் ஈரத்தன்மையை நீக்கப் பயன்படும் ஒரு பொருள் இது பனியின் உருகுவெப்பநிலையை குறைப்பதால், பனியை நீக்கப் பயன்படுகின்றது (பனி நிறைந்த பகுதிகளில் வானூர்திகளின் இறக்கையின் மீதுள்ள பனியை நீக்கப்பயன்படும் பனி-நீக்கியாகப் பயன்படுகின்றது.
பிக் ஃபைவ் ஆளுமைப் பண்புக்கூறுகள்
திறந்த மனப்பான்மை, மனச்சான்றுக்குக் கட்டுப்பட்ட தன்மை, புறமுக ஆளுமை, ஏற்றுக்கொள்ளும் தன்மை மற்றும் உணர்ச்சிமிகும் தன்மை (OCEAN அல்லது மாற்றி வரிசைப்படுத்தினால் CANOE என்று கூறப்படுகிறது) ஆகியவை பிக் ஃபைவ் காரணிகள் ஆகும். உணர்ச்சிமிகும் தன்மை காரணி சில நேரங்களில் உணர்ச்சிவயப்பட்ட நிலைப்புத்தன்மையாக குறிப்பிடப்படுகிறது. "அறிவாற்றல்" என்று சிலநேரங்களில் அழைக்கப்படும் திறந்த மனப்பான்மையை எப்படி விளக்குவது என்பதில் சில உடன்பாடற்ற போக்குகள் நீடிக்கின்றன. இதன் ஒவ்வொரு காரணியும் ஒன்றுக்கொன்று தொடர்புடைய மிகவும் தனித்த பண்புக்கூறுகளின் தொகுப்பைக் கொண்டிருக்கிறது. எடுத்துக்காட்டாக புறமுக ஆளுமையானது கலகலப்பு, உணர்ச்சிப்பரவசமடைதல் மற்றும் நேர்மறை உணர்வுகள் போன்ற பண்புகளுடன் தொடர்புடையதாக இருக்கிறது.
குளோரைடு
அடிக்குறிப்புகளும் மேற்கோள்களும்
பகுப்பு:குளோரைடுகள் பகுப்பு:எதிர்மின் அயனிகள் பகுப்பு:விடுபடு தொகுதிகள் பகுப்பு:உணவுப் பட்டியல் கனிமங்கள்
பிக் ஃபைவ் ஆளுமைப் பண்புக்கூறுகள்
ஐந்து காரணி மாதிரியானது ஆளுமையின் துல்லியமான விவரிப்பு மாதிரியாக இருக்கிறது. ஆனால் உளவியலாளர்கள் பிக் ஃபைவ்வுக்காக பல கோட்பாடுகளை உருவாக்கி இருக்கின்றனர்.
மீள் பார்வை
பிக் ஃபைவ் காரணிகள் மற்றும் அவற்றின் ஆக்கக்கூறு பண்புக்கூறுகள் பின்வருமாறு சுக்கப்படலாம்:
பிக் ஃபைவ் மாதிரி என்பது ஆளுமை உளவியலின் வரலாற்றில் மிகவும் விரிவான பட்டறிவு சார்ந்த தகவல் செலுத்து ஆய்வு முடிவுகளாக இருக்கிறது. மனிதனின் ஆளுமையின் பண்புக்கூறுகள் மற்றும் கட்டமைப்பைக் கண்டறிதல் உளவியலின் முழுமைக்கும் மிகவும் அடிப்படையான நோக்கங்களில் ஒன்றாக இருக்கின்றன. முப்பது அல்லது நாற்பது ஆண்டுகால ஆய்வில் இந்த ஐந்து அகன்ற காரணிகள் பல்வேறு சார்பற்ற ஆய்வாளர்களின் (டிக்மேன் (Digman), 1990) குழுக்கள் மூலமாக படிப்படியாக கண்டறியப்பட்டு வரையறுக்கப்பட்டன. அந்த ஆய்வாளர்கள் அனைத்து அறிந்த ஆளுமைப் பண்புக்கூறுகளையும் ஆய்வு செய்யத் தொடங்கினர். பின்னர் ஆளுமையின் அடிப்படைக் காரணிகளை அறிந்து கொள்வதற்காக இந்த பண்புக்கூறுகளின் (சுய அறிக்கை மற்றும் வினாப்பட்டியல் தகவல், உற்றுநோக்குத் தரவரிசைகள் மற்றும் பரிசோதனை அமைப்பில் இருந்து பாரபட்சமற்ற மதிப்பீடுகள் ஆகியவற்றில்) நூற்றுக்கணக்கான மதிப்பீடுகளை காரணிப் பகுப்பாய்வு செய்தனர்.
இதன் ஆரம்ப மாதிரி 1950களின் பிற்பகுதியில் அமெரிக்க வான் படைப் பணியாளர்கள் பரிசோதனைக் கூடத்தில் மேற்கொள்ளப்பட்ட பணிகளின் அடிப்படையில் எர்னஸ்ட் ட்யூப்ஸ் (Ernest Tupes) மற்றும் ரேமண்ட் கிறிஸ்டல் (Raymond Cristal) ஆகியோர் மூலமாக மேம்படுத்தப்பட்டது. எதிர்பாராதவிதமாக அவர்கள் அவர்களது பணியை மறைவான தொழில்நுட்ப அறிக்கையாக மட்டுமே ஆவணப்படுத்தி இருந்தனர் (ட்யூப்ஸ் இ.சி., & கிறிஸ்டல், ஆர்.ஈ., பண்புக்கூறு தரவரிசைகள் சார்ந்த மீட்சி ஆளுமைக் காரணிகள். தொழில்நுட்ப அறிக்கை எ.எஸ்.டி-டி.ஆர்-61-97, லேக்லேண்ட் வான் படைத் தளம், TX: பணியாளர் பரிசோதனைக் கூடம், வான் படை அமைப்புகள் ஆணை, 1961). 1990 ஆம் ஆண்டில் ஜெ.எம். டிக்மேன் (J.M. Digman) அவரது ஆளுமையின் ஐந்து காரணி மாதிரியை மேம்படுத்தினார். அதனை கோல்ட்பர்க் (Goldberg) நிறுவனத்துக்கான உயர் நிலைக்கு விரிவுபடுத்தினார் (கோல்ட்பர்க், 1993). இந்த ஐந்து மிகை-வளைவுப் பகுதிகள் அவற்றின் ஐந்து பகுதிகளுடன் மிகவும் நன்கு அறியப்பட்ட ஆளுமைப் பண்புக்கூறுகளையும் கொண்டிருக்கின்றன. மேலும் இவை அனைத்து ஆளுமைப் பண்புக்கூறுகளின் பின்னணியிலும் அடிப்படைக் கட்டமைப்பாகக் குறிப்பிடப்படுகின்றன. அவை குறிப்பிட்ட கீழ் நிலை ஆளுமைக் கருத்துக்களில் பொதுவாகத் தடுமாற வைப்பனவற்றை வெளிப்படுத்துகின்றன. அவை உளவியலாளர்களால் நிலையாக முன்மொழியப்படுகின்றன. அவை பொதுவாக ஒன்றுடன் ஒன்று முரண்படுபவையாகவும் குழப்பமானதாகவும் கண்டறியப்படுகின்றன. இந்த ஐந்து காரணிகளும் அனைத்து ஆய்வுக் கண்டுபிடிப்புகள் மற்றும் ஆளுமை உளவியலின் கோட்பாடு ஆகியவற்றை ஒருங்கிணைப்பதற்கான வளமான கருத்தமைவுக் கட்டமைப்பை வழங்குகின்றன. பிக் ஃபைவ் பண்புக்கூறுகள் "ஐந்து காரணி மாதிரி" (Five Factor Model) அல்லது FFM (கோஸ்டா (Costa) & மெக்கிரே (McCrae), 1992) மற்றும் ஆளுமையின் உலகளாவிய காரணிகள் (ரஸ்ஸல் (Russell) & கரோல் (Karol), 1994) என்றும் குறிப்பிடப்படுகின்றன.
முதலில் ட்யூப்ஸ் & கிறிஸ்டல் அவர்களைத் தொடர்ந்து ஒரேகோன் ஆய்வு நிறுவனத்தில் (Oregon Research Institute) கோல்ட்பர்க்    பின்னர் இல்லினாய்ஸ் பல்கலைக்கழகத்தில் கேட்டல் (Cattell)    மற்றும் தேசிய உடல்நல நிறுவனத்தில் (National Institutes of Health) கோஸ்டா மற்றும் மெக்கிரே ஆகிய குறைந்த பட்சம் நான்கு குழுவைச் சேர்ந்த ஆய்வாளர்கள் இந்த சிக்கலுக்காக பத்தாண்டுகளாக சார்பின்றி பணியாற்றினர். மேலும் அவர்கள் பொதுவாக ஒரே பிக் ஃபைவ் காரணிகளைக் கண்டறிந்தனர். இந்த நான்கு குழுவைக் சேர்ந்த ஆய்வாளர்கள் இந்த ஐந்து பண்புக்கூறுகளைக் கண்டறிவதற்கு ஓரளவு மாறுபட்ட முறைகளைப் பயன்படுத்தினர். ஆகையால் ஐந்து காரணிகளின் ஒவ்வொரு தொகுப்பும் ஓரளவு மாறுபட்ட பெயர்கள் மற்றும் வரையறைகளைக் கொண்டிருக்கின்றன. எனினும் இவை அனைத்தும் உயர்ந்தளவில் அவற்றுக்குள் ஒன்றுக்கொன்று தொடர்புடையதாகவும் காரணி பகுப்பாய்வு முறையில் வரிசைப்படுத்தப்பட்டதாகவும் இருந்தது கண்டறியப்பட்டது.
இதில் முக்கியமாக கவனிக்கப்பட வேண்டிய ஒன்று இந்த பண்புக்கூறுகள் உயர் நிலையில் ஆளுமையை ஒழுங்கு படுத்துவதற்காகக் கண்டறியப்பட்டது என்பதாகும். அதனால் அவை வழக்கமான கீழ் நிலை ஆளுமைப் பண்புக்கூறுகளுக்கான கருத்தமைவு ஒழுங்குபடுத்தல் கட்டமைப்புக்கு மிகவும் உதவிகரமானதாக இருக்கின்றன. எனினும் பிக் ஃபைவ் பண்புக்கூறுகள் மிகவும் அகன்றதாக விரிவாக இருப்பதன் காரணமாக அவை மிகவும் எண்ணற்ற கீழ் நிலை பண்புக்கூறுகளாக உண்மையான நடவடிக்கையை முன்கூறுதல் மற்றும் விவரிப்பதில் ஏறத்தாழ ஆற்றல் நிறைந்ததாக இல்லை. மிகவும் எண்ணற்ற முகப்பு அல்லது முதன்மை நிலை பண்புக்கூறுகளில் உண்மையான நடவடிக்கையை முன்கூறுதல் மிகவும் செயல்திறன் மிக்கதாக இருப்பது பல ஆய்வுகளில் உறுதியளிக்கப்பட்டிருக்கிறது (எ.கா. மெர்ஷோன் (Mershon) & கோர்சக் (Gorsuch), 1988 ; பவ்னொனோன் (Paunonon) & ஆஷ்டோன் (Ashton), 2001 )
தனிப்பட்ட பின்னூட்டத்திற்கு மதிப்பளிக்கும் போது இந்த பண்புக்கூறுகள் பொதுவாக சதமான மதிப்புகளாகக் குறிப்பிடப்படுகின்றன. எடுத்துக்காட்டாக 80வது சதமானத்தில் தரவரிசை கொண்ட மனச்சான்றுக்குக் கட்டுப்பட்ட தன்மை பொறுப்புணர்வின் வலிமையான உணர்வு தொடர்புடையதாகக் குறிப்பிடப்படுகிறது. அதே சமயம் 5 ஆவது சதமானத்தில் தரவரிசை கொண்ட புறமுக ஆளுமை தனிமை மற்றும் அமைதிக்கான விதிவிலக்குத் தேவையைக் குறிப்பிடுகிறது.
இந்த பண்புக்கூறுத் தொகுப்புகள் புள்ளி விபரத் திரட்டுக்களாக இருந்த போதும் விதிவிலக்குகள் தனிப்பட்ட ஆளுமை சுயவிவரங்கள் சார்ந்து இருக்கலாம். சராசரியாக திறந்த மனப்பான்மையில் உயர்வான பதிவினைக் கொண்ட நபர்கள் அறிவார்ந்த ஆர்வம், உணர்வுகளை திறந்த மனதுடன் வெளிப்படுத்தல், கலையில் ஆர்வம் மற்றும் புதிய முயற்சிகளை மேற்கொள்வதில் ஆர்வம் ஆகிய பண்புகள் உடையவர்களாக இருப்பர். எனினும் குறிப்பிட்ட தனிநபர் ஒட்டுமொத்தமாக உயர் திறந்த மன்ப்பான்மை மதிப்பினைப் பெற்றிருக்கலாம் மற்றும் புதிய கலாச்சாரத்தை அறிந்து கொள்ளுதல் மற்றும் தேடலில் ஆர்வம் கொண்டவராக இருக்கலாம். ஆனால் கலை அல்லது கவிதையில் ஆர்வம் குறைந்தவராகவும் இருக்கலாம். பரந்த மனம் கொண்டவர்கள் எப்போதாவது மக்களிடம் இருந்து விலகி இருக்க விருப்பம் கொள்வது போன்று சூழ்நிலை சார் தாக்கங்களும் கூட ஏற்படலாம்.
பிக் ஃபைவின் மிகவும் பொதுவாகப் பயன்படுத்தப்படும் மதிப்பீடுகள் சுய-விவரித்தல் சொற்றொடர்களாக இருக்கும் பொருட்களை அல்லது சொல் மதிப்பீடு சூழலில் அவை ஒற்றை உரிச்சொல்லாக இருக்கும் பொருட்களை உள்ளடக்கி இருக்கின்றன. சொற்றொடர் சார்ந்த மற்றும் சில சொல் மதிப்பீடுகளின் நீளம் காரணமாக குறைவான வடிவங்கள் மேம்படுத்தப்படுகின்றன. மேலும் இது 40 பொருள் சமன்படுத்தப்பட்ட சர்வதேச ஆங்கில பிக்-ஃபைவ் மினி-மார்க்கர்கள் அல்லது பிக் ஃபைவ் பகுதிகளின் மிகவும் சுருக்கமான (10 பொருள்) மதிப்பீடு போன்ற வினாப்பட்டியல் வெளி மற்றும் எதிர்வாத நேரம் வரம்புக்குட்பட்டதாக இருக்கும் இடங்களில், ஆய்வு அமைப்புகள் பயன்படுத்தப்படும் பயன்பாட்டுக்காக செல்லுபடியாக்கப்படுகிறது.
பட்டறிவுக்கான திறந்த மனப்பான்மை
திறந்த மனப்பான்மை என்பது கலை, மன உணர்வு, சாகசம், அசாதாரண உத்திகள், உந்துதல் மற்றும் பல்வேறு விதமான அனுபவங்கள் ஆகியவற்றுக்கான ஏற்றுக்கொள்ளலாக இருக்கிறது. இது சாதாரண வழக்கமான மக்களிடம் இருந்து கற்பனைத்திறம் மிக்க மக்களை வேறுபடுத்திக் காட்டும் பண்புக்கூறு ஆகும். பட்டறிவுக்கான திறந்த மனப்பான்மை கொண்ட மக்கள் அறிவார்ந்த ஆர்வம், கலையை ஏற்றுக்கொள்ளுதல் மற்றும் அழகுக்கு உணர்ச்சிவயப்பட்டவர்களாக இருப்பர். அவர்கள் நெருங்கிய மக்களுடன் ஒப்பிடப்படலாம். மேலும் அவர்கள் மிகவும் ஆக்கத்திறன் உடையவர்களாகவும் அவர்களது உணர்வுகள் குறித்து மிகவும் விழிப்புணர்வு கொண்டவர்களாகவும் இருப்பர். அவர்கள் வழக்கத்திற்கு மாறான நம்பிக்கைகளைக் கொண்டிருப்பதற்கு மிகவும் விரும்புவார்கள்.
திறந்த மனப்பான்மையில் குறைவான மதிப்புடன் கூடிய மக்கள் மிகவும் வழக்கமான பாரம்பரியமான ஆர்வம் கொண்டவர்களாக இருப்பர். அவர்கள் சிக்கலான, தெளிவற்ற மற்றும் நுட்பமான விசயங்களுக்கு மாறாக எளிய, நேரடியான மற்றும் வெளிப்படையான விசயங்களை விரும்புவர். அவர்கள் கலை மற்றும் அறிவியல் மீது சந்தேகத்துடன் அந்த முயற்சிகள் ஆர்வமில்லாதவர்களாக இருக்கலாம். திறந்த மனப்பான்மை தொடர்புடைய சில சுய கூற்றுகள் பின்வருமாறு:
மனச்சான்றுக்குக் கட்டுப்பட்ட தன்மை
மனச்சான்றுக்குக் கட்டுப்பட்ட தன்மை என்பது சுய கட்டுப்பாடு, கடமை நிறைந்த நடவடிக்கை மற்றும் சாதனைக்கான நோக்கம் ஆகியவற்றை வெளிப்படுத்தும் போக்காக இருக்கிறது. இந்த பண்புக்கூறு தன்னிச்சையான நடவடிக்கைக்கு மாறாகத் திட்டமிடலுக்கு விருப்பம் கொள்வதைக் கொண்டிருக்கிறது. இது நமது கட்டுப்பாடு, ஒழுங்குமுறை மற்றும் நமது உத்வேகத்தை இயக்குதல் ஆகிய வழிகளில் தாக்கத்தைக் கொண்டிருக்கும். மனச்சான்றுக்குக் கட்டுப்பட்ட தன்மை சாதனைக்குத் தேவை (Need for Achievement) (NAch) என்ற அறியப்படும் காரணியை உள்ளடக்கி இருக்கிறது.
புறமுக ஆளுமை
புறமுக ஆளுமை என்பது நேர்மறை உணர்ச்சிகள், எழுச்சி நிலை மற்றும் மற்றவர்களுடன் பழகும் போது ஊக்கத்தைப் பெறும் போக்கு ஆகிய பண்புக்கூறுகளைக் கொண்டிருக்கிறது. இந்தப் பண்புக்கூறு வெளிப்புற உலகுடன் தொடர்புடைய உச்சரிப்புடன் குறிப்பிடப்படுகிறது. பரந்த மனப்பான்மை கொண்டவர்கள் மக்களுடன் இருப்பதற்கு விரும்புவர். மேலும் பொதுவாக முழுமையான ஆற்றலாக அறிந்துகொள்ளப்படுகிறது. அவர்கள் உணர்ச்சிப் பிரவாகத்துக்கான வாய்ப்புக்கு "ஆம்!" அல்லது "செல்வோம் வாருங்கள்!" என்று சொல்ல விரும்பும் ஆர்வமிக்க செயல்பாடு சார்ந்த நபர்களாக இருப்பர். குழுக்களில் அவர்கள் பேசுவதற்கு, அவர்களது உரிமையை நிலைநாட்டுவதற்கு மற்றும் அவர்கள் மீது கவனம் செலுத்த வைப்பதற்கு விரும்புவார்கள்.
உள்முக சிந்தனையாளர்கள் பரந்த மனப்பான்மை கொண்டவர்களின் சமூகக் களிப்பு மற்றும் நடவடிக்கை நிலைகளை விடக் குறைவாகவே இருப்பர். அவர்கள் அமைதியாக, அடிப்படைக்கும் கீழ், கட்டுப்பட்டு, எச்சரிக்கையாய் செயல்பட்டு மற்றும் சமூகத்தில் குறைவான ஈடுபாட்டுடன் இருப்பர். அவர்களது சமூக ஈடுபாட்டுக் குறைபாடு கூச்சம் அல்லது மன அழுத்தம் என்பதாகக் குறிப்பிடப்படுவதில்லை. உள்முக சிந்தனையாளர்கள் எளிமையாக குறைவான தூண்டுதல் நேரத்தையே எடுத்துக்கொள்வர். ஆனால் பரந்த மனப்பான்மை கொண்டவர்கள் அதிக நேரம் எடுத்துக்கொள்வர். அவர்கள் சமூகத்தின் ஈடுபாடற்ற நிலையில் மிகவும் புத்துணர்ச்சியுடனும் ஆற்றலுடனும் இருக்கலாம்.
ஏற்றுக்கொள்ளும் தன்மை
ஏற்றுக்கொள்ளும் தன்மை என்பது மற்றவர்களிடம் ஐயத்துடன் மற்றும் பகையுணர்வுடன் இருப்பதற்கு மாறாக கருணையுடன் மற்றும் கூட்டுறவுடன் இருத்தல் ஆகும். இந்தப் பண்புக்கூறு சமூக இணக்கத்துக்கான பொதுவான தன்மையின் தனிப்பட்ட மாறுபாடுகளைப் பிரதிபலிக்கிறது. ஏற்றுக்கொள்ளும் தன்மை கொண்ட நபர்கள் மற்றவர்களுக்கு மத்தியில் மதிப்பைப் பெறுவர். அவர்கள் பொதுவாக பரிவு கொண்டவர்களாக, நட்புணர்வுடையவர்களாக, தாராள மனமுடையவர்களாக, உதவிபுரிபவர்களாக மற்றும் அவர்களது ஆர்வங்களை மற்றவர்களுக்காக விட்டுக்கொடுக்கும் இயல்புடையவர்களாக இருப்பர். ஏற்றுக்கொள்ளும் மக்கள் மனித இயல்பில் நம்பிக்கையுள்ள பார்வையையும் கொண்டிருப்பர். அவர்கள் மக்கள் அடிப்படையில் நேர்மையானவர்களாக, பண்பானவர்களாக மற்றும் நம்பிக்கைப் பாத்திரமானவர்களாக இருப்பர் என்று நம்புவர்.
உணர்ச்சிமிகும் தன்மை
உணர்ச்சிமிகும் தன்மை என்பது கோபம், கவலை, மன அழுத்தம் அல்லது நோய்மை நிலை போன்ற எதிர்மறை உணர்வுகளை வெளிப்படுத்தும் போக்கு ஆகும். இது சில நேரங்களில் உணர்ச்சி நிலைப்பற்ற தன்மை என்று அழைக்கப்படுகிறது. உணர்ச்சிமிகும் தன்மையில் அதிக மதிப்பு பெற்ற நபர்கள் உணர்ச்சிவசப்பட்டு எதிர்வினை புரிபவர்களாக மற்றும் மன அழுத்தத்தினால் பாதிப்படைபவர்களாக இருக்கின்றனர். அவர்கள் சாதாரண தருணங்களிலும் மிரண்டுவிடுகின்றனர். மேலும் நம்பிக்கையற்று சிரமமாக இருக்கும் சூழலில் சிறிய விரக்தியை அடைகின்றனர். அவர்களது எதிர்மறை உணர்ச்சிவச விளைவுகள் அசாதாரணமாக நீண்ட காலத்திற்கு நீடிக்கும். அதாவது அவர்கள் பொதுவாக மோசமான மனநிலையில் இருப்பர். உணர்ச்சிவச கட்டுப்பாட்டின் இந்த சிக்கல்கள் தெளிவாகச் சிந்திந்தல், முடிவு எடுத்தல் மற்றும் அழுத்தத்துடன் ஈடுகொடுத்துச் செயல்படல் ஆகியவற்றுக்கு உணர்ச்சிமிகும் தன்மையில் அதிக மதிப்பெண் பெறும் நபர்களின் திறன் குறைந்து காணப்படலாம்.
மதிப்பீட்டின் மற்றொரு நிலையில் உணர்ச்சிமிகும் தன்மையில் குறைவான மதிப்பெண் பெறும் நபர்கள் எளிதாக எரிச்சலடையாதவர்களாகவும் குறைவாக உணர்ச்சிவசப்பட்டு எதிர்த்துச் செயல்படுபவர்கள் ஆகவும் இருப்பர். அவர்கள் அமைதியாக, உணர்ச்சிவசத்தில் நிலைப்புத்தன்மையுடன் மற்றும் எதிர்மறை உணர்வுகளின் உறுதியான நிலையில் இருந்து விடுபட்டவர்களாக இருக்க விரும்புவர். எதிர்மறை உணர்வுகள் அற்ற தன்மை என்பதற்கு குறைவான மதிப்பெண் பெற்றிருப்பவர்கள் அதிக நேர்மறை உணர்வுகள் கொண்டவர்களாக இருப்பார்கள் என்று பொருள் கிடையாது.
ஆரம்பகால பண்புக்கூறு ஆய்வு
சர் ஃபிரான்சிஸ் கால்ட்டன் (Sir Francis Galton) தற்போது சொல் கற்பிதக்கொள்கை என்று அறியப்படும் கொள்கையை ஏற்றுக்கொண்ட முதல் அறிவியல் அறிஞர் ஆவார். மக்களின் வாழ்க்கை இறுதியாக மொழியினுள் குறியிடப்படுவதாக மாறிவிடுவதின் மிகவும் சிறப்பான மற்றும் சமூக ரீதியாக பொருத்தமான ஆளுமை மாற்றங்களுக்கான உத்தியாக இருக்கிறது. அந்தக் கற்பிதக்கொள்கை தொடர்ந்து மாதிரி மொழியின் மூலமாக அறிவுறுத்தப்படுகிறது. அது மனித ஆளுமைப் பண்புக்கூறுகளின் விரிவான வகைப்பிரித்தலை தருவிப்பதற்கு சாத்தியம் கொண்டதாக இருக்கிறது.
1936 ஆம் ஆண்டில் கோர்டோன் ஆல்போர்ட் (Gordon Allport) மற்றும் எச்.எஸ். ஓட்பர்ட் (H. S. Odbert) ஆகியோர் இந்தக் கற்பிதக்கொள்கையை நடைமுறைப்படுத்தினர். அவர்கள் அந்த நேரத்தில் கிடைத்த ஆங்கில மொழியின் மிகவும் விரிவான அகராதிகள் இரண்டினைப் பயன்படுத்திப் பணியாற்றினர். மேலும் அவற்றில் இருந்து 17,953 ஆளுமை விவரிக்கும் வார்த்தைகளை பிரித்தெடுத்தனர். அவர்கள் பின்னர் அந்த பெரிய பட்டியலை 4,504 உரிச்சொற்களாகக் குறைத்தனர். அதில் நோக்கியறியத்தக்க மற்றும் ஒப்பீட்டளவில் நிலையான பண்புக்கூறுகளின் விளக்கமாக இருந்ததாக அவர்கள் கருதினர்.
ரேமண்ட் கேட்டல் (Raymond Cattell) 1940களில் ஆல்போர்ட்-ஓட்பர்ட்டின் (Allport-Odbert) பட்டியலைப் பெற்றார். அதில் உளவியல் ரீதியான ஆய்வுகள் மூலமாக இணைக்கப்பட்ட வார்த்தைகள் பெறப்பட்டன. பின்னர் ஒத்த சொற்கள் நீக்கப்பட்டு அவை 171 வார்த்தைகளாகக் குறைந்தன. அவர் பின்னர் அந்த பட்டியலில் உள்ள உரிச்சொற்கள் மூலமாக அறிந்த நபர்களிடம் மக்களைத் தரப்படுத்துவதற்கான தலைப்புகளைக் கேட்டார். பின்னர் அவர்களது தரவரிசைகளை ஆய்வு செய்தார். கேட்டல் 35 முக்கிய ஆளுமைப் பண்புக்கூறுகளின் தொகுப்பைக் கண்டறிந்தார். அவற்றை அவர் "ஆளுமைக் கோளம்" என்று குறிப்பிட்டார். அவரும் அவரது உதவியாளர்களும் பின்னர் இந்த பண்புக்கூறுகளுக்கான ஆளுமைச் சோதனைகளை உருவாக்கினர். அந்த சோதனைகளில் அவர்கள் பெற்ற தகவலானது காரணிப் பகுப்பாய்வுப் புள்ளியியல் முறையுடன் இணைந்து கணினிகளின் நுட்பங்களுடன் இணைந்து பகுப்பாய்வு செய்யப்பட்டது. இதன் விளைவாக 16 முக்கிய ஆளுமைக் காரணிகள் உருவாகின. அவை 16பி.எஃப் ஆளுமை வினாப்பட்டியல் உருவாவதற்கு வழிவகுத்தன.
1961 ஆம் ஆண்டில் இரண்டு வான் படை ஆராய்ச்சியாளர்களான எர்னஸ்ட் ட்யூப்ஸ் மற்றும் ரேமண்ட் கிறிஸ்டல் ஆகியோர் எட்டு பெரிய மாதிரிகளில் இருந்து ஆளுமைத் தகவலைப் பகுப்பாய்வு செய்தனர். கேட்டல்லின் பண்புக்கூறு மதிப்பீடுகளைப் பயன்படுத்தி அவர்கள் ஐந்து திரும்ப நிகழும் காரணிகளைக் கண்டறிந்து அவற்றுக்கு "எழுச்சியடைதல்", "ஏற்றுக்கொள்ளும் தன்மை", "நம்பிக்கை", "உணர்வு நிலைப்புத்தன்மை" மற்றும் "கலாச்சாரம்" என்று பெயரிட்டனர். இந்தப் பணி ஏற்கனவே போதுமான அளவிற்கு ஆளுமைத் தகவல்களின் தொகுப்புடன் ஐந்து முக்கிய காரணிகளைக் கண்டறிந்திருந்த வார்ரன் நோர்மன் (Warren Norman) மூலமாக நகலெடுக்கப்பட்டது. நோர்மன் எழுச்சியடைதல், ஏற்றுக்கொள்ளும் தன்மை, மனச்சான்றுக்குக் கட்டுப்பட்ட தன்மை, உணர்வு நிலைப்புத்தன்மை மற்றும் கலாச்சாரம் என்று இந்த காரணிகளுக்குப் பெயரிட்டார். ரேமண்ட் கேட்டல் இந்த மேம்பாடுகளை அவரது 16பி.எஃப் மாதிரிக்கான தாக்குதலாகக் கருதினார். மேலும் வளர்ச்சியடையும் ஐந்து காரணி கருத்தொருமிப்பை அவர் ஏற்றுக்கொள்ளவில்லை. "...ஐந்து காரணி மாற்றுக்கருத்து" என்று அவர் குறிப்பிட்ட இதனை "...16பி.எஃப் சோதனைக்கு எதிராக ஓரளவுக்கு இயங்குவதாக இருக்கிறது" என்று கருதினார். அமெரிக்கன் சைக்காலஜிஸ்ட் (American Psychologist) பத்திரிகையில் கோல்ட்பர்க்கின் 'தோற்றவமைப்புக்குரிய ஆளுமைப் பண்புக்கூறுகளின் கட்டமைப்பு' என்ற கட்டுரைக்குப் பதில் அளிக்கையில் கேட்டல் "எந்த ஒரு அனுபவமிக்க காரணியாக்க நிபுணரும் முனைவர் கோல்ட்பர்க்கின் ஐந்து காரணி ஆளுமைக் கோட்பாட்டுக்கான ஆர்வத்தை ஏற்றுக்கொள்ள மாட்டார்கள்" என்று குறிப்பிட்டார். அவரது 16 காரணி மாதிரிக்கான எஃப்.எஃப்.எம் சவாலின் இந்த வரையறுக்கப்பட்ட நிராகரிப்பு அவரது வாழ்வின் இறுதியில் வெளியிடப்பட்ட 'த ஃபால்லசி ஆஃப் ஃபைவ் ஃபேக்டர்ஸ் இன் த பெர்சனாலிட்டி ஸ்பியர்', கேட்டல், ஆர். பி. (1995), த சைக்காலஜிஸ்ட், த பிரிட்டிஷ் சைக்காலஜிகல் சொசைட்டி , மே வெளியீடு பக் 207–208 இல் இடம்பெற்றது.
ஆய்வின் பிளவு
அடுத்த இருபது ஆண்டுகள் காலமாற்றங்களில் ஏற்பட்ட மாற்றங்கள் ஆளுமை ஆய்வு வெளியீட்டை சிக்கலாக்கின. வால்ட்டர் மிஸ்செல் (Walter Mischel) 1968 ஆம் ஆண்டு அவரது பெர்சனாலிட்டி அண்ட் அஸ்ஸெஸ்மெண்ட் (Personality and Assessment) என்ற புத்தகத்தில் ஆளுமைச் சோதனைகள் 0.3 க்கும் மேற்பட்ட இயைபுபடுத்தலுடன் நடவடிக்கையை முன்னுரைப்பதாக வலியுறுத்தினார் மிஸ்செல் போன்ற சமூக உளவியலாளர்கள் மனப்பாங்குகள் மற்றும் நடவடிக்கைகள் நிலையானவை அல்ல. அவை சூழலுக்கேற்றவாறு மாறுபடுபவை என்று வாதிடுகின்றனர். ஆளுமைச் சோதனைகள் மூலமாக நடவடிக்கையை முன்னுரைப்பது இயலாத காரியமாகக் கருதப்பட்டது. 1970களில் அடிப்படை மாற்றம் விழையும் சூழ்நிலைவாதிகள் ஆளுமை என்பது உலகில் நிலையாமையின் மாயத்தோற்றத்தைப் பராமரிப்பதை மற்றவர்கள் மீது சுமத்துவதற்கு வெறுமே அறிந்து கொண்டு உருவாக்கப்பட்டது என வாதிடுகின்றனர்.
முன்னேறும் ஆராய்ச்சிமுறைகள் 1980கள் சமயத்தில் இந்தக் கண்ணோட்டத்திற்கு சவாலாக இருந்தன. நம்பத்தகாததாக இருக்கும் ஒரு நடவடிக்கையின் நிகழ்வை முன்னுரைக்க முயற்சிப்பதற்கு ஆய்வாளர்கள் பெருமளவு அவதானிப்புகளைத் திரட்டுவதன் மூலமாக நடவடிக்கையின் உருப்படிமங்களை முன்னுரைப்பதற்குக் கண்டறிந்தனர். இதன் விளைவாக ஆளுமை மற்றும் நடவடிக்கைக்கு இடையில் இயைபுபடுத்தல்கள் கணிசமான அளவில் அதிகரிக்கிறது. மேலும் இதில் "ஆளுமை" ஏற்கனவே இருப்பதும் தெளிவாகிறது. ஆளுமை மற்றும் சமூக உளவியலாளர்கள் தற்போது பொதுவாக மனித நடவடிக்கைக்கு தனிப்பட்ட மற்றும் சூழ்நிலை சார் மாறிகள் இரண்டும் தேவையாக இருக்கின்றன என்று ஏற்றுக்கொள்கின்றனர். பண்புக்கூறுக் கோட்பாடுகள் நியாயப்படுத்தப்படுகின்றன. மேலும் இந்தப் பகுதியில் ஆர்வம் புத்துயிர் பெற்றது.
1980 ஆம் ஆண்டு முதல் ட்யூப்ஸ், கிறிஸ்டல் மற்றும் நோர்மன் ஆகியோரால் மேற்கொள்ளப்பட்ட முன்னோடி ஆய்வுளில் பெரும்பாலானவை உளவியலாளர்களால் மறக்கப்பட்டுவிட்டன. லெவிஸ் கோல்ட்பர்க் அவரது சொந்த சொல் திட்டப்பணியைத் துவக்கி ஐந்து காரணிகளை மீண்டும் சார்பின்றிக் கண்டறிந்தார். மேலும் படிப்படியான அவை மீண்டும் உளவியலாளர்களின் கவனத்தைப் பெற்றன. அவர் பின்னர் அந்த காரணிகளுக்கு "பிக் ஃபைவ்" என்று பெயரிட்டார்.
பிக் ஃபைவின் ஏற்புநிலை
1981 ஆம் ஆண்டில் ஹோனோலூலூவின் கருத்தரங்கில் லெவிஸ் கோல்ட்பர்க், நவாமி டேக்மோட்டோ-சோக் (Naomi Takemoto-Chock), ஆண்டிரீவ் காம்ரே (Andrew Comrey) மற்றும் ஜான் எம். டிக்மேன் (John M. Digman) ஆகிய நான்கு பிரபலமான ஆய்வாளர்கள் அந்நாட்களில் வழக்கில் இருந்த ஆளுமைச் சோதனைகளைத் திறனாய்வு செய்தனர். அவர்கள் 1963 ஆண்டு நோர்மன் கண்டறிந்த காரணிகள் போன்றே ஐந்து பொதுவான காரணிகளின் மிகவும் உறுதியளிக்கும் மதிப்பீட்டினைக் கொண்ட சோதனைகளைக் கண்டறிந்தனர். இந்த நிகழ்வானது 1980கள் சமயத்தில் ஆளுமை ஆய்வாளர்களுக்கு இடையில் ஐந்து காரணி மாதிரியின் பரவலான ஏற்றுக்கொள்ளலைத் தொடர்ந்ததாக இருக்கிறது. 1984 ஆம் ஆண்டில் பீட்டர் சாவில்லெ (Peter Saville) மற்றும் அவரது அணியானது மூல OPQ உடன் ஐந்து-காரணி "பெண்டகண்" மாதிரியை உள்ளடக்கியது. பெண்டகன் ஆனது 1985 ஆம் ஆண்டில் கோஸ்டா மற்றும் மெக்கிரே ஆகியோரால் வெளியிடப்பட்ட NEO ஐந்து-காரணி ஆளுமை விவரப்பட்டியலுடன் மிகவும் பின்தொடர்ந்ததாக இருந்தது.
ஐந்து-காரணி மாதிரியின் மிகவும் குறிப்பிடத்தக்க மேம்பாடுகளில் ஒன்று முன்னர் சிதறடிக்கப்பட்ட மற்றும் கலைக்கப்பட்ட துறையினைச் சீர் செய்வதாக இருக்கும் பொதுவான வகைபாட்டியல் நிறுவலாக இருந்தது. மற்றவற்றில் இருந்து ஐந்து-காரணி மாதிரி ஆளுமையினைப் பிரிப்பது என்பது ஏதேனும் ஒரு குறிப்பிட்ட உளவியலாளரின் கோட்பாடு சார்ந்தது அல்ல. அது மக்கள் ஒருவருக்கொருவர் புரிந்துகொள்வதற்காக பயன்படுத்தும் இயல்பான அமைப்பான மொழி சார்ந்ததாக இருக்கிறது.
பல பெரும-பகுப்பாய்வுகள் பல்வேறு நடவடிக்கைகளுக்கு இடையில் பிக் ஃபைவ் ஆனது முன்னுரைக்கும் மதிப்பைக் கொண்டிருப்பதை உறுதியளிக்கின்றன. சால்ஸ்மேன் (Saulsman) மற்றும் பேஜ் (Page) ஆகியோர் பிக் ஃபைவ் ஆளுமை மாதிரிகள் மற்றும் மன சீர்குலைவுகளின் அறுதியிடல் மற்றும் புள்ளிவிபரக் கையேட்டில் (Diagnostic and Statistical Manual of Mental Disorders) (DSM-IV) வகைப்படுத்தப்பட்டிருக்கும் ஒவ்வொரு 10 ஆளுமைச் சீர்குலைவுகள் இடையே உள்ள தொடர்புகளை ஆய்வு செய்தனர். 15 சார்பற்ற மாதிரிகளுக்கு இடையில் ஒவ்வொரு சீர்குலைவும் தனித்த மற்றும் முன்னுரைக்கக் கூடிய ஐந்து காரணி விவரங்களைக் கொண்டிருந்ததை ஆய்வாளர்கள் கண்டறிந்தனர். அந்த சீர்குலைவுகளின் கீழுள்ள மிகவும் பிரபலமான மற்றும் ஏற்ற ஆளுமைக் கணிப்பான்கள் உணர்ச்சிமிகும் தன்மையுடன் நேர்மறையான தொடர்பையும் ஏற்றுக்கொள்ளும் தன்மையுடன் எதிர்மறையான தொடர்பையும் கொண்டிருக்கின்றன.
பணிச் செயல்பாடுகளில் பார்ரிக் (Barrick) மற்றும் மவுண்ட் (Mount) 23,994 பங்களிப்பாளர்களுடன் 162 மாதிரிகளைப் பயன்படுத்தி 117 ஆய்வுகளைத் திறனாய்வு செய்தனர். அவர்கள் மனச்சான்றுக்குக் கட்டுப்படும் தன்மை அனைத்து தொழில் குழுக்களிலும் அனைத்து செயல்பாட்டுப் பிரிவுடனும் ஏற்ற தொடர்புகளைக் கொண்டிருந்ததைக் கண்டனர். புறமுக ஆளுமை சமூகத்துடன் தொடர்பு கொள்ளுதல் தொடர்புடைய தொழில்களில் ஏற்கத்தக்க கணிப்பானாக இருந்தது (எ.கா. மேலாண்மை மற்றும் விற்பனை). மேலும் புறமுக ஆளுமை மற்றும் பட்டறிவுக்கான திறந்த மனப்பான்மை பயிற்சி செயல்திறமைப் பிரிவுகளில் ஏற்கத்ததாக இருந்தன.
தேர்ந்தெடுக்கப்பட்ட அறிவியல் சார் முடிவுகள்
1990களில் இருந்து உளவியலாளர்கள் கருத்தொருமித்து படிப்படியாக பிக் ஃபைவ்வை ஆதரிக்க ஆரம்பித்த போதிருந்து இந்த ஆளுமைப் பண்புக்கூறுகளைச் சுற்றி ஆராய்ச்சிகள் வளர்ந்து வருகின்றன (எடுத்துக்காட்டுக்கு ராபர்ட் ஹோகன் தொகுத்த புத்தமான "ஹேண்ட்புக் ஆஃப் பெர்சனாலிட்டி சைக்காலஜியைப்" (அகாடமிக் பதிப்பகம், 1997) பார்க்கவும்).
பாரம்பரியத்திறன்
அனைத்து ஐந்து காரணிகளும் பாரம்பரியம் மற்றும் சுற்றுச்சூழல் ஆகிய இரண்டின் தாக்கத்தையும் காண்பிக்கின்றன. இந்த விளைவுகள் தோராயமாகச் சரிசமமான விகிதாச்சாரத்தைக் கொண்டிருப்பதாக இரட்டை ஆய்வுகள் பரிந்துரைக்கின்றன. பிக் ஃபைவ் பண்புக்கூறுகளுக்கான ஆய்வுகளில் கண்டறியப்பட்ட ஒட்டுமொத்த பாரம்பரியத்திறனின் பகுப்பாய்வு பின்வருமாறு:
உருவாக்கம்
மக்களின் சோதனை மதிப்பெண்களுடன் காலங்காலமாகத் தொடர்புடைய மற்றும் மாறுபட்ட வயதுக் குழுக்களிடையே ஆளுமை நிலைகளை ஒப்பிடக்கூடிய இடை-பிரிவுத் தகவல் கொண்ட நெடுங்கோட்டுத் தகவலின் பல ஆய்வுகள் பதின்பருவத்தில் ஆளுமைப் பண்புக்கூறுகளின் நிலைப்புத்தன்மையின் உயர் நிலையாக இருக்கிறது. எனினும் மிகவும் சமீபத்திய ஆய்வுகள் மற்றும் முந்தைய ஆய்வுகளின் பெரும-பகுப்பாய்வு வாழ்நாளின் பல்வேறுப் புள்ளிகளில் அனைத்து ஐந்து பண்புக்கூறுகளில் மாற்றம் ஏற்படுவதைச் சுட்டிக்காட்டுகின்றன. புதிய ஆய்வானது முதிர்ச்சி விளைவுக்கான சான்றினைக் காட்டுகிறது. சராசரியாக ஏற்றுக்கொள்ளும் தன்மை மற்றும் மனச்சான்றுக்குக் கட்டுப்படும் தன்மை பொதுவாக நேரம் சார்ந்து அதிகரிக்கிறது. அதே சமயம் புறமுக ஆளுமை, உணர்ச்சிமிகும் தன்மை மற்றும் திறந்த மனப்பான்மை குறைந்துவிடுகிறது. இந்தக் குழு விளைவுகளில் மேலும் மாறுபட்ட மக்கள் அவர்களது வாழ்க்கையின் அனைத்து நிலைகளிலும் தனித்த மாறுபட்ட மாற்றத்தினை விவரித்தல் போன்ற தனித்த மாறுபாடுகள் இருக்கின்றன.
பாலின மாறுபாடுகள்
26 நாடுகளில் மேற்கொள்ளப்பட்ட (N = 23,031 நபர்கள்) இடை-கலாச்சார ஆய்வுகள் மற்றும் மீண்டும் 55 நாடுகளில் (N  = 17,637 நபர்கள்) மேற்கொள்ளப்பட்ட ஆய்வுகள் பிக் ஃபைவ் விவரப்பட்டியலில் பாலின மாறுபாடுகளில் தனித்த உருப்படிமங்கள் காணப்பட்டன. பெண்கள் உயர் உணர்ச்சிமிகும் தன்மை மற்றும் ஏற்றுக்கொள்ளும் தன்மை இசைவுடனும் ஆண்கள் உயர் புறமுக ஆளுமை மற்றும் மனச்சான்றுக்குக் கட்டுப்படுத்தும் தன்மை இசைவுடனும் இருக்கின்றனர். ஆண்களைக் காட்டிலும் பெண்கள் அதிகமாக வாய்ப்புகள் கொண்டிருக்கும் வளம் மிகுந்த ஆரோக்கியமான மற்றும் சமநோக்குக் கலாச்சாரங்களில் ஆளுமைப் பண்புக்கூறுகளில் பாலியல் மாறுபாடுகள் அதிகமாக இருக்கின்றன.
பிறப்பு வரிசை
இந்த யோசனை பிறப்பு வரிசையினைச் சார்ந்து மாறுபட்டிருக்கும் தனிநபர்களால் பொதுவாக உருவாக்கப்பட்டிருக்கிறது. ஃபிராங்க் ஜெ. சுல்லோவே (Frank J. Sulloway) பிறப்பு வரிசையானது ஆளுமைப் பண்புக்கூறுகளுடன் தொடர்புடையதாக இருக்கிறது என்று வாதிடுகிறார். முதலில் பிறந்தவர்கள் அதற்குப்பின் பிறந்தவர்களுடன் ஒப்பிடுகையில் மிகவும் மனச்சான்றுக்குக் கட்டுப்பட்டவர்களாகவும் மிகவும் சமூக ஆதிக்கம் மிக்கவர்களாகவும் குறைவாக ஏற்றுக்கொள்ளும் தன்மை கொண்டவர்களாகவும் மற்றும் புதிய யோசனைகளைக் குறைவாக ஏற்றுக்கொள்ளும் நபர்களாகவும் இருப்பர் என்று அவர் கூறுகிறார்.
எனினும் சுல்லோவேயின் நிகழ்வு கேள்விக்குரியதாக இருக்கிறது. அவரது தகவல்கள் பிறப்பு வரிசையுடன் குடும்ப அளவில் குழப்பம் விளைவிப்பதாக இருப்பதாக விமர்சனங்கள் எழுந்துள்ளன. பிறப்பு வரிசை விளைவுகள் ஆளுமைப் பண்புக்கூறுகள் குடும்ப உறுப்பினர்கள் (உடன்பிறந்தவர்கள் அல்லது பெற்றோர்கள் போன்றோர்) மூலமாக வகைப்படுத்தப்பட்டிருத்தல் அல்லது நபரின் பிறப்பு வரிசையுடன் மிகவும் பழக்கமான நெருங்கிய நபர்கள் ஆகியோர் மூலமாக வகைப்படுத்தப்பட்டிருக்கும் என தொடர்ந்த பகுப்பாய்வுகள் காட்டுகின்றன. NEO PI-R போன்ற சுய அறிக்கை ஆளுமைச் சோதனைகள் மற்றும் சீரற்ற மாதிரிகளைப் பயன்படுத்தி மேற்கொள்ளப்படும் பெரியளவிலான ஆய்வுகளின் ஆளுமையில் பிறப்பு வரிசையில் குறிப்பிடத்தக்க எந்த விளைவுகளையும் ஏற்படுத்தவில்லை.